
L E G E

privind convertirea în acţiuni a datoriilor Societăţii 

pe Acţiuni "Uzina de Tractoare "Tracom"


Parlamentul adoptă prezenta lege organică. 

Art.1. – Se efectuează convertirea în acţiuni ale statului a soldului datoriilor creditoare istorice ale Societăţii pe Acţiuni "Uzina de Tractoare "Tracom" faţă de bugetul de stat în mărime de 12536,9 mii de lei, la situaţia din 1 ianuarie 2004, datorii incluse în obiectul acordului-memorandum încheiat cu Consiliul Creditorilor.

Art.2. – Stingerea soldului datoriilor istorice ale Societăţii pe Acţiuni "Uzina de Tractoare "Tracom" faţă de bugetul de stat, incluse în obiectul acordului-memorandum încheiat cu Consiliul Creditorilor, se efectuează prin emiterea suplimentară a acţiunilor de către societatea respectivă în modul stabilit de Legea nr.1134-XIII din 2 aprilie 1997 privind societăţile pe acţiuni, cu transmiterea ulterioară a acestora în proprietatea statului. Rezultatele operaţiunilor în cauză nu se reflectă în executarea de casă a bugetului de stat.

Art.3. – Datoriile istorice convertite, conform prezentei legi, în acţiunile emisiunii suplimentare vor majora capitalul social al Societăţii pe Acţiuni "Uzina de Tractoare "Tracom".

Art.4. – Venitul Societăţii pe Acţiuni "Uzina de Tractoare "Tracom", obţinut prin stingerea soldului datoriilor istorice conform prezentei legi, nu se impozitează.

Art.5. – Guvernul:

în termen de o lună de la data înregistrării, în modul stabilit, a majorării capitalului social al Societăţii pe Acţiuni "Uzina de Tractoare "Tracom", va efectua stingerea soldului datoriilor istorice ale acesteia faţă de bugetul de stat în mărime de 12536,9 mii de lei, la situaţia din 1 ianuarie 2004;

va efectua controlul asupra virării veniturilor generale de stat şi repartizării lor între bugetul de stat şi bugetul unităţii administrativ-teritoriale.

